Mizzi Kaspar
<s>Maria „Mizzi“ Kaspar (Graz, 28. septembar 1864 - Beč, 29. januar 1907) je bila višegodišnja ljubavnica austro-ugarskog princa i prijestonasljednika princa Rudolfa.</s>

<s>O njenom ranom životu i načinu na koji je upoznala princa nema mnogo pouzdanih podataka.</s><s>Rijetki izvori navode da je radila kao soubrette, što se može protumačiti i kao pjevačica ili glumica, ali je vjerojatnije da je bila riječ o eufemizmu za prostitutku, pogotovo elitnog tipa, odnosno kurtizanu.</s><s>Iako je Rudolf imao i druge ljubavnice, prema Kaspar je iskazivao posebnu naklonost, te joj je 1887. za 60.000 gildena kupio kuću u elitnom dijelu Beča, a također se navodi da su pokloni u draguljima i novcu imali vrijednost od oko 130.000 gildena.</s>

<s>Neposredno pred smrt, Rudolf je postao izuzetno potišten i počeo razmišljati o samoubistvu, o čemu se povjerio Kasparovoj.</s><s>Čak joj je predložio da ga izvedu zajedno, a što je Kaspar odbila i o tome izvijestila policiju, koja je to upozorenje ignorirala.</s>

<s>Rudolf je Kasparovom proveo noć 27/28. januara 1889. godine.</s><s>Sljedeći dan je otišao u lovački dvorac Mayerling gdje će 30. januara nasilno skončati u Mayerlinškom incidentu zajedno sa svojom mladom ljubavnicom Marijom Večerom.</s>

<s>Rudolf je Kasparovoj u svojoj oporuci ostavio 30.000 gildena.</s><s>Ona se nakon toga u potpunosti povukla iz društva.</s><s>Na službenom popisu bečkih vlasti je kao svoju profesiju navela "domaćica".</s>

<s>Kao uzrok njene smrti službeni spisi navode "stvrnjavanje kičmene moždine", a što se ponekad tumači kao posljedica sifilisa.</s>

<s>Pojavljuje se kao lik u filmu Mayerling iz 1968. godine gdje ju je tumačila belgijska glumica Fabienne Dali.</s>

<s>Biografije, Graz</s>

